NAGY ANITA

2020. ÉVES BESZÁMOLÓ

Tisztelt KULCSIAK!

A MAGYARORSZÁG HELYI ÖNKORMÁNYZATAIRÓL SZÓLÓ 2011. ÉVI CLXXXIX. TÖRVÉNY 32. § (2) BEKEZDÉS K) PONTJA ALAPJÁN AZ ÖNKORMÁNYZATI KÉPVISELŐ KÖTELES KAPCSOLATOT TARTANI A VÁLASZTÓPOLGÁROKKAL, AKIKNEK ÉVENTE LEGALÁBB EGY ALKALOMMAL TÁJÉKOZTATÁST NYÚJT KÉPVISELŐI TEVÉKENYSÉGÉRŐL.

2019 őszén bizalmat kaptam Önöktől és képviselhetem a lakosság érdekeit.

A Gazdasági Bizottságban kaptam helyet.

Nem kevés fejtörést okozott Képviselőtársaimmal a rendelkezésre álló összeg elosztása, tartalékolása, az egész év tervezése.

A testületi üléseken és a bizottság munkájában aktívan részt vettem.

2020 volt egy teljes év, mely nem szokványosan telt az önkormányzatoknál sem.

Rendezvények elmaradása, tervek nem teljesíthetősége akadályozta a munkát.

A tavaszi és a jelenlegi korlátozások ellenére a kapcsolattartást telefonon, online megbeszélésekkel, e mailben tartottuk.

Ennek ellenére lassan, de haladtunk.

Az évek óta húzódó kamerarendszer megvalósítására pontot tettünk, elkészülhetett, mely fontossága vitathatatlan volt.

Ezzel egy időben helyi vállalkozó pályázatával ingyenes Wifi elérhetőség lesz hamarosan településünkön. Mely a kamerarendszerrel egymásra épülve készülhetett el.

Sikerként könyvelem el, gondolva a kisgyermekes szülők napi rutinjára a pályázaton nyert bölcsőde megépülését az orvosi rendelő szomszédsága helyett az óvoda melletti területen valósulhat meg.

A testületi ülések közvetítése is ígéretünkhöz tartozott. Javítani való van még rajta, de a lakosság igényének eleget tettünk.

Tavasszal néhány Képviselőtársammal az önkormányzat előtti területet saját költségünkből és erőnkből évelő növényekkel telepítettük. Köszönjük a lakosoknak, akik önként kérés nélkül segítettek a munkában, helyi vállalkozónak akitől növényt is kaptunk a meglévők mellé.

Aktívan részt vettem a meghirdetett szemétszedésben, játszótér utómunkálataiban, fertőtlenítésben, civil szerveződések, szervezetek segítségében.

Kapcsolatot tartottam a környezetemben, ismeretségi körömben. A lakosságot érintő igényeknek megfelelően javaslatot tettem és döntéseimben előtérbe helyeztem. A lakossági jelzéseket, kérdéseket továbbítottam.

Köszönöm bizalmukat.

Tisztelettel Nagy Anita